Jimmy Carter

Džimis Karteris (, pilnas vardas , 1924 m. spalio 1 d. – 2024 m. gruodžio 29 d.) – 39-asis JAV prezidentas, valdęs šalį 1977–1981 m., Nobelio taikos premijos laureatas (2002 m.). Prieš tampant JAV prezidentu, Karteris buvo išrinktas į Džordžijos valstijos senatą, o 1971–1975 m. ėjo Džordžijos gubernatoriaus pareigas.

1946 m. baigęs JAV karinio laivyno akademiją, prisijungė prie JAV karinių jūrų pajėgų, atliko tarnybą daugelyje povandeninių laivų. 1953 m. mirus tėvui grįžo į gimtąją Džordžiją ir perėmė tėvo žemės riešutų ūkio verslą. Dirbamas paveldėtame ūkyje pradėjo priešintis rasinei segregacijai ir palaikė pilietinių teisių judėjimą. Pradėjo aktyviai veikti JAV demokratų partijoje. 1963–1967 m. buvo Džordžijos valstijos senatoriumi, o 1970 m. buvo išrinktas Džordžijos gubernatoriumi. Nors buvo mažai kam žinomas kandidatas, jam pavyko tapti JAV demokratų partijos kandidatu 1976 metų JAV prezidento rinkimuose, kuriuose nežymia balsų persvara įveikė pareigas tuo metu ėjusį respublikonų kandidatą Džeraldą Fordą.

Pačioje savo kadencijos pradžioje Karteris suteikė malonę visiems mobilizacijos Vietnamo kare vengusiems piliečiams. Karterio valdymo metu atsirado du nauji kabineto lygio departamentai – JAV energetikos departamentas ir JAV švietimo departamentas. Jis sukūrė nacionalinę energetikos politiką, kurią sudarė gamtosauga, kainų kontrolė ir naujosios technologijos. Karteriui pavyko suderėti ir pasirašyti Kamp Deivido susitarimus, Panamos kanalo sutartį. Jo prezidentavimo metu taip pat vyko antrasis strateginių ginklų ribojimų derybų etapas (SALT II). Karteriui valdant šalis išgyveno stafliaciją, aukštą nedarbo lygį, lėtą ekonomikos augimą. Jo kadencijos pabaigą žymėjo tokie įvykiai, kaip 1979–1981 m. Irano įkaitų krizė, branduolinė avarija Trijų mylių saloje, revoliucija Nikaragvoje, sovietų invazija į Afganistaną. Atsakydamas į invaziją, Karteris eskalavo Šaltajį karą pabaigdamas détente politiką, paskelbdamas Karterio doktriną ir 1980 metų olimpinių vasaros žaidynių boikotą. Karteris yra vienintelis JAV prezidentas, kuris baigęs pilną JAV prezidento kadenciją, nepaskyrė nei vieno JAV Aukščiausiojo teismo teisėjo. 1980 metų JAV demokratų partijos pirminiuose rinkimuose dėl kandidato į JAV prezidento postą iškėlimo Karteriui iššūkį metė JAV senatorius Tedas Kenedis, tačiau jam pavyko išsaugoti partijos nominaciją. Karteris kovoje su respublikonų kandidatu Ronaldu Reiganu triuškinančiu rinkikų balsų skirtumu pralaimėjo 1980 metų JAV prezidento rinkimus. Istorikų ir politikos mokslų apklausos Karterį vertina žemiau nei vidutiniškai, tačiau jo poprezidentinė veikla yra vertinama žymiai palankiau.

 J. Karterio parašytos knygos 
 Why Not the Best? (1975 and 1996)
 A Government as Good as Its People (1977 and 1996)
 Keeping Faith: Memoirs of a President (1982 and 1995) ISBN 1-55728-330-3
 Negotiation: The Alternative to Hostility (1984) ISBN 0-86554-137-X
 The Blood of Abraham: Insights into the Middle East (1985 and 1993) ISBN 1-55728-293-5
 Everything to Gain: Making the Most of the Rest of Your Life (1987 and 1995), kartu su žmona Rosalynn Carter, ISBN 1-55728-388-5
 An Outdoor Journal (1988 and 1994) ISBN 1-55728-354-0
 Turning Point: A Candidate, a State, and a Nation Come of Age (1992) ISBN 0-8129-2299-9
 Talking Peace: A Vision for the Next Generation (1993 and 1995) ISBN 0-14-037440-X
 Always a Reckoning (1995) ISBN 0-8129-2434-7, poezijos rinkinys, iliustravo anūkė
 The Little Baby Snoogle-Fleejer (1995), knyga vaikams, iliustravo dukra
 Living Faith (1996) ISBN 0-8129-3034-7
 Sources of Strength: Meditations on Scripture for a Living Faith (1997) ISBN 0-8129-3236-6
 The Virtues of Aging (1998) ISBN 0-345-42592-8
 An Hour before Daylight: Memories of a Rural Boyhood (2001) ISBN 0-7432-1199-5
 Christmas in Plains: Memories (2001) ISBN 0-7432-2715-8
 The Nobel Peace Prize Lecture (2002) ISBN 0-7432-5068-0
 The Hornet’s Nest (2003) ISBN 0-7432-5542-9, istorinis romanas apie Amerikos revoliuciją (pirmas tokio pobūdžio parašytas JAV prezidento)
 Sharing Good Times (2004) ISBN 0-7432-7068-1
 Our Endangered Values: America’s Moral Crisis (2005) ISBN 0-7432-8501-8
 Faith and Freedom: The Christian Challenge for the World (2005) ISBN 0-7156-3610-3
 Palestine Peace Not Apartheid (2006) ISBN 0-7432-8502-6, taip pat išleistas Audio CD (2006)
 Leading a Worthy Life: Sunday Mornings in Plains: Bible Study with Jimmy Carter (2007) Tik Audio CD formatu
 Measuring Our Success: Sunday Mornings in Plains: Bible Study with Jimmy Carter (2007) Tik Audio CD formatu

 Šaltiniai 

|-

Kategorija:Nobelio taikos premijos laureatai
Kategorija:JAV prezidentai
Kategorija:Džordžijos gubernatoriai
Kategorija:JAV rašytojai